|  |
| --- |
| **Izvješće o provedenom savjetovanju sa zainteresiranom javnošću** |
| **Naziv akta**: Odluka o utvrđivanju lokacija za kupanje i trajanja kupališne sezone u 2018 |
| **Vrijeme izrade:** Svibanj 2018. g. |
| **Cilj i glavna tema akta:** Odredbe Zakona o vodama propisuju da jedinica lokalne samouprave donosi odluku kojom se utvrđuju lokacije za kupanje (kupališta) i trajanje sezone za kupanje na površinskim vodama. Isto tako i odredbe Uredbe o kakvoći voda za kupanje propisuju da jedinica lokalne samouprave prije početka svake sezone kupanja donosi odluku kojom se utvrđuju lokacije za kupanje (kupališta) na kojima se provodi praćenje kakvoće voda, utvrđuju razlozi eventualnih promjena u odnosu na prethodnu sezonu kupanja, utvrđuje trajanje sezone za kupanje na površinskim vodama za kupanje, prikazuje ocjena o kakvoći površinskih voda za kupanje za prethodnu godinu te obavlja razvrstavanje za prethodno razdoblje od 4 godine, izrađuje kartografski prikaz plaža te određuje profil vode za kupanje |
| **Vrijeme savjetovanja:** 04.-13.05.2018. |
| Redni broj | Naziv/ime i prezime dionika | Članak na koji se odnosi primjedba/prijedlog | Tekst primjedbe/prijedloga | Prihvaćanje/neprihvaćanje primjedbe/prijedloga | Razlozi prihvaćenja/ne prihvaćenja primjedbe/prijedloga |
| 1. | MO Brod na Kupi |  | Traže da se uz područje „Pritiske“, i pozicija Jaza u Gustom Lazu, 1,5 km uzvodno od Broda na Kupi, isto tako proglasi kupalištem. Prema njima to je mjesto oduvijek bilo atraktivno za kupanje. Osim toga, prema njima, Udruga „Kupa“ već punih 14 godina na toj lokaciji provodi poznati tradicionalni međunarodni plivački miting „KUPOM UZVODNO“. Isto tako, prema njima, mjesto je idealno za razvoj sportova na vodi te ga ljeti posjećuju mnogi posjetitelji turisti, kupači, kanuisti, kajakaši. | Prijedlog se ne prihvaća. | Prijedlog nije tema savjetovanja, obzirom se ono provodilo samo za plažu „Pritiske“. |

Izradila

Dana 14.05.2018.g

Gordana Piskač, dipl.ing.građ.